stanford-oval/wikipedia huggingface dataset:
גיבור על נמלים
תקציר העלילה

הסרט עוסק בילד בשם לוקאס ניקל. לוקאס הוא ילד חדש בשכונתו ואין לו חברים. הוא מאוים באופן קבוע על ידי בריון, ואת זעמו הוא משחרר על קן נמלים המצוי ליד ביתו, שהנמלים בו מרגישות מאוימות אף הן. בינתיים, סטן המדביר המקומי משכנע את לוקאס לחתום על חוזה הדברת שרצים. בשלב מסוים התכנסו הנמלים והחליטו להעניש את לוקאס על ההרס הרב שחולל אצלן בקן; באמצעות שיקוי, הן כיווצו אותו לגודל של נמלה וסחבו אותו בכוח אל תוך הקן כדי שהמלכה תחליט איזה עונש ראוי לו.
במהלך המשפט, נמלה בשם זוק מתעקש על עונש מוות, אך הוא כפוף למלכה, והיא מחליטה לגזור על לוקאס עבודת כפיים. נמלה בשם הובה מתנדבת להיות המאמנת האישית שלו, ועד מהרה הם הופכים להיות חברים כאשר הם מדברים ביניהם ולומדים את ההבדלים בין נמלים לבני אדם. לוקאס נכשל במשימה שהובה הכריחה אותו לבצע יחד עם קרילה ופוגאקס בעלה, אמנם במתקפת צרעות פתאומית על הקן הוא מצליח להבריח אותן וזוכה בהערצה מצד כל הנמלים, מלבד זוק. עד מהרה מבין לוקאס שלא קל להיות נמלה, ובמהלך שהותו בקן הוא נקלע אל שלל צרות אחרות ועומד בפני איומים רבים שהנמלים חוות באופן יומיומי.
הובה מראה ללוקאס שתי תמונות של האויבים הכי גדולים של הנמלים המאיימים להשמיד אותן, ובאחד מהם רואים את המדביר המקומי - סטן. לוקאס נזכר בחוזה שסטן שכנע אותו לחתום עליו, ויחד עם חבריו הנמלים הוא הולך אל ביתו במטרה להתקשר אל סטן ולבטל אותו, אך הוא מגיע אל מספר של פיצרייה במקום. באותו הזמן, אחותו חוזרת הביתה והם נאלצים להתחבא בתעלת הביוב עד רדת החשיכה. כשהם חוזרים אל הקן, זוק מאשים את לוקאס בכך שהעמיד את הובה, שליוותה אותו, בסכנה, והוא מודיע לו שאחרי כל כך הרבה דברים רעים שהוא עשה כנגד הנמלים, הוא לעולם לא יחזיר אותו לגודלו הטבעי. הובה כעסה על דבריו של זוק ואילו לוקאס ברח מפוחד, אך כאשר צפרדע אוכלת את לוקאס - זוק הוא זה שמשחרר אותו. מאותו הרגע מתחיל זוק לחבב את לוקאס ולחשוב שהוא לא כזה נורא. הם מדברים על ההבדלים ביניהם, וזוק מסביר ללוקאס שהנמלים עובדות בשביל התועלת הכללית, בעוד שלוקאס מצהיר שבני האדם עובדים לתועלתם האישית בלבד. זוק מבולבל ותוהה איך בכלל מצליחים להשיג משהו בעולמו של לוקאס.
בבוקר למחרת, לוקאס מגלה שהאויב השני מהתמונה מתקרב אל הקן. לא זמן רב אחר כך הוא מגלה שזה בעצם הסימן על בלון ההדברה שנמצא על גבו של סטן המדביר המקומי. לאחר שהצרעות מבינות שהקן שלהן הולך להיהרס אף הוא על ידי סטן, הן עוזרות לנמלים במטרה לנסות למנוע את התקפת ההדברה הכאוטית של סטן, שבמהלכה מציל לוקאס את חייה של הובה. בדיוק ברגע שבו סטן מתכוון לשחרר את חומר ההדברה על קן הנמלים, ננשך סטן במפשעתו על ידי חיפושית וגחלילית. בו בזמן לוקאס מזריק לסטן את השיקוי המכווץ, והוא נראה בורח על ידי תלת אופן מהצרעות שרודפות אחריו לכיוון גורל לא ידוע. לוקאס מוכתר כגיבור על ידי הנמלים לאחר פעולותיו האמיצות, וזוק, שהבין מיהו לוקאס, נתן לו את השיקוי שהחזיר אותו לגודלו הטבעי. בחזרה כילד, לוקאס מצליח לגבור על הבריון המאיים כאשר הוא גורם לכל חבריו של הבריון להצטרף אליו כדי להיות "גדולים" ממנו, והם הופכים להיות החברים החדשים שלו. לאחר הרפתקאות רבות, התיידד לוקאס עם הנמלים ולמד להסתדר איתם.
ביקורת

באתר Rotten Tomatoes הסרט קיבל בעיקר ביקורות חיוביות, וקיבל 63%. הסרט קיבל ציון נמוך בIMDb של 5.9 מבקרי קולנוע רבים בארצות הברית אמרו כי הסרט נחמד ולא מזיק. ביל מילרמאריזונה אמר כי הסרט מנסה לחקות את באג לייף ועבודת נמלים אך נופל מכך לבור ענקי וכושל.
ביקורת > הכנסות

הסרט כשל בבית הקולנוע וכמעט ולא הצליח לכסות את תקציבו. הסרט הכניס כ-55 מיליון דולר לאחר כל הקרנותיו כאשר תקציבו עמד על 50 מיליון דולר. גרסת התלת־ממד וה-IMAX של הסרט צלחו מעט יותר אך לא הניבו הכנסות גדולות כמצופה.
מוזיקה

פסקול הסרט הולחן על ידי ג'ון דנבי אך אין שירים בסרט, מה שגם משך את תשומת לב המבקרים בעניין.
מדבבים בגרסה העברית

לוקאס ניקל - תובל שפיר
זוק - ליאור כלפון
הובה - אורית פלג
קרילה - נורית בנאי קורן
פוגאקס - לירון ברנס
ראש המועצה - אלי דנקר
מלכת הנמלים - חגית דסברג
סטן - יורם יוספסברג
דורין ניקל - אורנה כץ
פרד ניקל - ערן בוהם
טיפני - רונה בקרמן
סבתא (מומו)- שרית סרי
ניקי- איתמר פרידלנדר
גחלילית - אלי לולאי
לטוס, זבוב - צביקה שוורצברג
מנהיג צרעות - דב רייזר
ניצול צרעות - עפרון אטקין
נמלה חיילת - עמי מנדלמן
הערות שוליים

↑  גיבור על נמלים (2006), באתר Box Office Mojo
| --- | --- |
בקרת זהויות :  VIAF: 178390098   WorldCat (עם VIAF): 178390098
.et

| --- | --- |
 תאריך ייסוד:  1995 
 חסות:  ethio telecom 
 www.ethiotelecom.et
 
et. היא סיומת האינטרנט הלאומית של שמות התחום (domain name) של אתרי אינטרנט הרשומים באתיופיה. הסיומת נרשמה בשנת 1991, ומנוהלת על ידי ארגון Ethio Telecom. ניתן לרשום אתרים תחת סיומת זו גם בסיומות אינטרנט משניות.
סיומות אינטרנט משניות

ישנם מספר סיומות אינטרנט משניות תחת סיומת זו:
com.et. - עבור חברות מסחריות
gov.et. - עבור ארגונים ממשלתיים
org.et. - עבור ארגונים ללא מטרות רווח וארגונים חוץ-ממשלתיים
edu.et. - עבור מוסדות חינוך
net.et. - עבור רשתות וחברות אינטרנט
biz.et. - עבור עסקים
name.et. - עבור אתרים אינדיבידואלים
info.et. - עבור כל שימוש שהוא
הערות שוליים

↑  רישום שמות תחום
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
.gh

| --- | --- |
 תאריך ייסוד:  1995 
 www.nic.gh
 
.gh היא סיומת אינטרנט מדינית (ccTLD), השייכת לגאנה. סיומת אינטרנט זו נוצרה ב-1995.
סיומות אינטרנט משניות

.com.gh - חברות
.edu.gh - בתי ספר
.gov.gh - ממשלה
org.gh - ארגונים
mil.gh - צבא
לסיומת זו יש כמה יוצאים מן הכלל שאינם נהוגים בשאר מדינות העולם: parlament.gh לפרלמנט של גאנה, nic.gh למרכז המידע ברשת גאנה, cocobod.gh למועצת הקקאו בגאנה וyellowpages.gh עבור מדריך הגנה של דפי זהב.
הערות שוליים

↑  IANA — .gh Domain Delegation Data, www.iana.org
↑  GH NIC Registry, www.nic.gh
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
שלמה אראל

| --- | --- |
אראל כמפקד חיל הים בשנת 1967
אראל כמפקד חיל הים בשנת 1967
 לידה:  26 בנובמבר 1920 ט"ו בכסלו ה'תרפ"א פולין לודז', פולין 
 פטירה:  20 בנובמבר 2018 (בגיל 97) י"א בכסלו ה'תשע"ט ישראל תל אביב-יפו, ישראל 
 תאריך עלייה:  1926
 מדינה:  ישראל 
 השכלה:  אוניברסיטת קולומביה  בית הספר למנהל עסקים של אוניברסיטת קולומביה 
 השתייכות:   צבא הגנה לישראל
 תקופת הפעילות:  1948–1968 (כ־20 שנה)
 דרגה:   אלוף
 תפקידים בשירות
 מפקד שייטת  נספח צבאי באיטליה  נספח חיל הים במערב אירופה  מפקד שייטת המשחתות  ראש מחלקת ים  מפקד חיל הים
 פעולות ומבצעים
   מלחמת העצמאות    מבצע קדש    מלחמת ששת הימים    מלחמת ההתשה
 עיטורים
 אות הצטיינות ממלך יוון יוון
 תפקידים אזרחיים
 מנהל קווי ספנות, מנהל "איגוד חברות הספנות הישראליות", מבקר מערכת הביטחון
 
שלמה אראל (26 בנובמבר 1920 – 19 בנובמבר 2018) היה אלוף בצה"ל, מפקד חיל הים הישראלי ומבקר מערכת הביטחון. הוביל את פיתוחן של ספינות הטילים הראשונות של חיל הים - ספינות סער, ופיקד על חיל הים במלחמת ששת הימים ובעת טיבוע המשחתת אילת וטביעת הצוללת דקר.
ילדות ומשפחה

שלמה אראל נולד בלודז' שבפולין בשנת 1920, בן לחיים ופרידה אנגל. בשנת 1926 עלה לארץ ישראל עם הוריו. האב היה סוחר אמיד והשקיע בפרדסים. המשפחה התגוררה תחילה בפתח תקווה. האב נהרג בתאונת דרכים והאם עברה לתל אביב. אראל למד בגימנסיה גאולה והיה חבר בתנועת הנוער הרוויזיוניסטית בית"ר. בשנת 1936 הקים עם כמה מחבריו את "ברית נוער המרי" שהיה ארגון אנטי-בריטי, אולם הארגון לא התקיים זמן רב ופורק.
שירות המדינה שבדרך

בסוף 1936 יצא אראל מטעם תנועת בית"ר לבית הספר הימי בצ'יוויטווקיה שבאיטליה ולאחר סיומו מצא עבודה על ספינת חילוץ איטלקית כמלח, אחרי חמישה חודשים בים חזר ארצה ונעצר על ידי הבריטים עקב פעילותו ב"ברית נוער המרי", הוא שהה חצי שנה בכלא עכו ושוחרר בתנאי שיעזוב את הארץ. בהיותו בכלא פגש את עבדול מג'יד שטען שהוא זה שרצח את חיים ארלוזורוב ביחד עם עיסא דרוויש (16 ביוני 1933). אראל נסע לפריז ונשלח משם לעבוד כמלח וכשומר בנמל אנטוורפן ובהמשך עבד שנה בממספנה בבלגיה.
שירות המדינה שבדרך > מלחמת העולם השנייה

עם פרוץ מלחמת העולם השנייה הצטרף למתנדבי היישוב לצי המסחרי המגויס של הצי הבריטי והפליג בשיירות כחלק מהמערכה באוקיינוס האטלנטי. בינואר 1941 בהיותה בשיירה מהליפקס, הפרובינציה נובה סקוטיה קנדה לבריטניה טובעה אונייתו St. Lindsay בטורפדו מצוללת גרמנית. הורדו שתי סירות הצלה. הניצולים לא נאספו על ידי אניות אחרות מחשש להיפגעות ולטיבוע אניות נוספות על ידי הצוללת הגרמנית. למרות היותו מלח זוטר הפך הלכה למעשה לנווט ולהגאי של הסירה שהייתה מצוידת במפרש. כבר בתקופה זו היה מפרשן מנוסה. הקצינים נשמעו להמלצותיו. הוא ניווט את סירת ההצלה בהפלגה מזרחה לכיוון סקוטלנד במשך 9 ימים עד שהתגלו על ידי מטוס סיור ימי כ 100 מייל מערבית מהאיים ההיברידיים ובהמשך נאספו הניצולים על ידי ספינת דיג חמושה והובאו לחוף מבטחים. אראל זכה לתקופת החלמה והבראה של שלושה שבועות בעיירה Gourock השוכנת לשפת הפיורד Gare Loch כ 40 ק"מ צפונית מערבית לגלאזגו.
לאחר שהחלים המשיך להפליג באוניות שונות וסיים כרב חובל בספינת חופים בים התיכון.
שירות המדינה שבדרך > ים המלח - חברת האשלג

בשנת 1944 התקבל לעבודה כמנהל ההובלה הימית של חברת האשלג בים המלח והתגורר במפעל עם משפחתו. עם פינוי המפעל במלחמת העצמאות, הצטרף לחיל הים הישראלי.
שירות המדינה שבדרך > גלריה

צוערי בית הספר הימי בצ'יוויטווקיה צבי קוחנסקי משמאל ושלמה אנגל מימין על תורן הספינה 'שרה א' בעגינתה בתוניסיה, 2 בינואר 1938.
שירות בחיל הים > מלחמת העצמאות

בחיל הים פיקד אראל על ספינת המשמר אח"י פלמ"ח (מ-19) שביצעה, בין השאר, פשיטות בעורף החזית בצפון סיני, החדרת סוכנים בחוף ביירות. כולל החדרת הלוחם במבצע דוד להטבעת הספינה "איגריס" בנמל ביירות. בעת מבצע ייצוב באפריל 1949 ירד לסדום עם כמה ימאים והוביל בדרך הים את הכוח שכבש את עין גדי וקבע את גבול שביתת הנשק במדבר יהודה. בהמשך פיקד על הקורבטה אח"י הגנה, על שייטת ספינות המשמר והנחיתה, ועל הפריגטה אח"י משגב.
שלמה אראל בחיל הים 1948.
שלמה אראל בגשר אח"י פלמ"ח (מ-19).
שירות בחיל הים > מבצע קולומבוס

ב-1951 פיקד על מבצע קולומבוס - ביקור האוניות "משגב" ו"הגנה" בארצות הברית לרגל השקת מלווה העצמאות. במסגרת ההכנות ליציאה וכמקובל בצה"ל בתחילת המדינה, ובעקבות אחיו הבלשן אליהו אראל, עיברת את שם משפחתו מאנגל לאראל. הסופר יהושע בר-יוסף, אשר סיקר הפלגה זו מטעם "במחנה", שלח מכתב אישי לראש הממשלה דוד בן-גוריון, ובו ביקר בחריפות את היחס לו זכו המלחים הפשוטים מצד שלמה אראל והצוות הפיקודי. בן-גוריון כתב על כך ביומנו: ”בהיותי בבוסטון התאוננו לפני קשה על המפקד [שלמה אראל] והייתה גם נטייה מצד ויויאן (חיים הרצוג, נספח צה"ל בארצות הברית) להחזירו ארצה ולבקש מפקד אחר. ואין ספק שבהתרשמות של בר-יוסף יש הרבה מהאמת. משמעת חייבים להשליט, אבל לא משטר של קסטה ויוהרא קיצונית.” מבצע קולומבוס זכה להצלחה מרשימה, מפקד חיל הים מרדכי לימון נתן גיבוי מלא לאראל.
אראל כמפקד משלחת מבצע קולומבוס, ומפקדי האוניות, רס"ן נפתלי רוזן מימין ורס"ן אריה שאנן משמאל, נפגשים עם מושל מדינת מרילנד בעת הביקור בארצות הברית, 25 יוני 1951
ראש הממשלה דוד בן-גוריון בשיחה עם מפקד הקורבטה אח"י הגנה (ק-20) בקבלת פנים לאוניות החוזרות ממסע הצדעה בארצות הברית, 1953.
שירות בחיל הים > השייטת הגדולה

ב-1952 התמנה למפקד בה"ד חיל הים. בסוף אותה שנה התמנה למפקד השייטת הגדולה שכללה אז פריגטות וקורבטות, בדרגת אלוף-משנה. השייטת בפיקודו ערכה הפלגות אימונים ממושכות וביקורים בארצות שונות ברחבי הים התיכון והאוקיינוס האטלנטי.
באוגוסט שנת 1953 העניקה השייטת, בפיקודו וביוזמתו של אראל, סיוע לנפגעי הרעש באיי יוון. אראל ומפקד אח"י מזנק (ק-32) יצחק דביר זכו על כך לאות הצטיינות ממלך יוון. קבוצות סיור מצוותי השייטת חילצו מאות נפגעים מבין ההריסות. אוניות השייטת העבירו פצועים קשה ליבשת וקיימו במשך יומיים את הקשר היחידי בין האיים שנפגעו ליוון. בעת החזרה לחיפה הגיע שר הביטחון דוד בן-גוריון ודיבר על הזכות הגדולה להציל נפשות.
ראש הממשלה דוד בן-גוריון מברך את השייטת הגדולה בפיקוד אראל בעת חזרתה ממבצע הסיוע לנפגעי הרעש באיי יוון, 1953
כותרת ביטאון במחנה שייטת שבה ממבצע הצלה 27 באוגוסט 1953
שירות בחיל הים > נספח צה"ל ברומא

אראל מונה לנספח צה"ל בשגרירות ישראל באיטליה בשנת 1955, ושימש בו בזמן כנספח חיל הים במערב אירופה. בתפקיד זה סייע בין היתר להטסת מטוסי מיסטר שנרכשו בצרפת והועברו לישראל בטיסה עם נחיתה לתדלוק בברינדיזי.
אל"ם שלמה אראל כנספח צבאי של ישראל ברומא
קבוצת הנספחים הצבאיים באיטליה במהלך ביקור באקדמיה צבאית, אראל שני משמאל.
שגריר ישראל ברומא אליהו ששון עם הנספח הצבאי שלמה אראל.
שירות בחיל הים > קורס פיקוד ומטה

בשנת 1956 נשלח לבית הספר לפיקוד ומטה בבריטניה, וכשחזר ארצה כעבור שנה, הקים קורס דומה לקציני חיל הים. בסיום המחזור הראשון יזם את שילוב הקורס (ובהמשך גם קורס דומה של חיל האוויר) עם המכללה לפיקוד ומטה של צה"ל, והמשיך לפקד על מחזור נוסף. בשנת 1959 מונה שוב למפקד שייטת המשחתות.
תמונת סיום מחזור בית הספר לפיקוד ומטה בגריניץ' שלמה אראל שלישי מימין בשורה השנייה, 1957.
שלמה אראל (שלישי משמאל ביושבים) עם קצינים בכירים מחיל הים בהכנה לקורס פיקוד ומטה, אוקטובר 1957.
שירות בחיל הים > חידוש סדר הכוחות בחיל הים

בשנת 1960 מונה אראל לראש מחלקת ים. בתפקידו זה ניהל את תוכנית הפיתוח של ספינות טילים לחיל הים. התוכנית הבשילה אחרי מלחמת ששת הימים וספינות הסער החליפו את פלגות הטרפדות ושייטת המשחתות וחוללו בהמשך מהפכה בלוחמת הים בזירה הימית במלחמת יום הכיפורים. במקביל לפיתוח הסטי"לים ניהל אראל תוכנית שיפוץ ושדרוג של שלוש הצוללות מסדרת T, שנרכשו מהבריטים במספנה בצ'טהאם: אח"י לויתן (צ-75) שהגיעה במהלך מלחמת ששת הימים, אח"י דקר שטבעה בדרכה ארצה ואח"י דולפין, שהיו מיועדות להחליף את הצוללות מסדרת S.
תוכנית נוספת לפיתוח נשק מודרני הייתה ה"אריה" שהיה מיועד לשייטת 13. אראל, בהיותו ראש מחלקת ים התנגד לפיתוח ה"אריה" אולם קיבל את מרותו של יוחאי בן-נון. משהתמנה אראל למפקד חיל הים בשנת 1966, עצר את תוכנית ה"אריה". והמשיך את תוכנית טילי הגבריאל.
אל"ם שלמה אראל בתפקידו כראש מחלקת ים המפיק הראשי של תוכנית ספינות סער, 1965.
מימין לשמאל אברהם זכאי שלמה אראל וצבי קינן.
אל"ם שלמה אראל מימין וסא"ל חיים שחל משמאל בפגישה עם האדמירל הצרפתי ויטראנד מפקד האזור הימי בשרבורג.
שירות בחיל הים > מפקד חיל הים

אראל מונה למפקד חיל הים ב-2 בינואר 1966, קיבל את הפיקוד מאלוף יוחאי בן נון בטקס שנערך על המשחתת אח"י יפו (ק-42) ובאוקטובר 1966 הועלה לדרגת אלוף. הוא היה מפקד החיל בזמן מלחמת ששת הימים. לחיל הים לא היה מענה לספינות הטילים והמשחתות מתוצרת ברית המועצות שבידי מצרים וסוריה.
בגלל יחסי הכוחות לרעת צה"ל החליט אראל על יזמה התקפית על בסיסי האויב על ידי לוחמי שייטת 13 והצוללת אח"י תנין. התקיפות בנמלי מצרים הניבו תוצאות מעטות והצוללים בפעולת אלכסנדריה לא חברו לצוללת ונפלו בשבי. התקיפות בלילה הראשון בנמלי סוריה לא הגיעו לשלב הכניסה לנמלים בשל אמצעי התובלה האיטיים. הכוחות לא התגלו ונערכו לביצוע בהמשך אך לאור הצלחות חיל האוויר הוערך שחיל הים הסורי לא יצא למתקפה. המטה הכללי העריך שאין נחיצות בתקיפת כלי שיט בנמלים. כישלון נוסף במלחמה זו, שחיל הים היה שותף לו, היה תקרית ליברטי, בה נהרגו 34 מלחים אמריקאים ו-171 נפצעו.
אף כי המשימות הייעודיות של אבטחת החוף וקיום שיט חופשי צלחו, הרי שבהשוואה להצלחות חיל האוויר נקבע בתודעת הציבור שחיל הים כשל. הדחת מפקדים על ידי אראל במהלך המלחמה תרמה לתחושה זו.[דרוש מקור]
החלפת פיקוד בחיל הים מאלוף יוחאי בן-נון לאל"ם שלמה אראל 2 בינואר 1966.
הרמטכ"ל יצחק רבין לוחץ את ידו של אל"ם שלמה אראל בקבלת פנים לאחר העברת הפיקוד מיוחאי בן-נון 2 בינואר 1966.
מפקדי חיל הים שמיר, שמואל טנקוס יוחאי בן-נון ושלמה אראל לאחר העברת הפיקוד 2 בינואר 1966.
מפקד חיל הים שלמה אראל מארח את רמטכ"ל צבא אתיופיה, משמאל סא"ל יצחק שושן קצין מלווה לרמטכ"ל אתיופיה.
ראש הממשלה לוי אשכול והרמטכ"ל יצחק רבין מבקרים בחיל הים, 1966.
פיקוד חיל הים בראשות שלמה אראל מארחים את פליקס אמיו במהלך בניית ספינות סער, 1966.
אלוף שלמה אראל ואל"ם בנימין תלם מצדיעים בטקס השקת אח"י מבטח בשרבורג 11 באפריל 1967.
הרמטכ"ל יצחק רבין ומפקד חיל הים שלמה אראל בטקס בבה"ד חיל הים.
הרמטכ"ל יצחק רבין סוקר את החובלים המסיימים 1967.
מפקד חיל הים שלמה אראל עם מפקד חטיבת שריון אל"ם שמואל גורודיש בביקור בתעלת סואץ יולי 1967.
שר הביטחון משה דיין והרמטכ"ל חיים בר-לב מבקרים בחיל הים, בשיחה עם יעקב שפי ושלמה אראל 1968.
שירות בחיל הים > במלחמת ההתשה

הישג קרבי - קרב רומני (קרב ימי) - כחודש לאחר סיום המלחמה כשהסתבר שהצי המצרי עם תחושת ביטחון עורך סיורי מודיעין בלילות בחופי סיני בים התיכון. בתחקיר היתקלות הקודמת שהיה גם תדרוך מקדים נתן אראל הוראות ברורות וטובות: שינה את זמני הסיורים מהיום ללילה. קבע עדיפות לטרפדות המונעות בדיזל (בסיכון נמוך להתלקחות,) החמושות בתותח 40 מ"מ. הגדיל את כמות כלי שיט בגזרה ונוצרה עדיפות אופרטיבית. מצב הפסקת האש היה בתוקף והוראות לפתיחה באש חייבו מענה באש לפתיחה של המצרים. כך נערך כח המשחתות והטרפדות בצורה שיצרה עדיפות אופרטיבית. וב-11 ביולי 1967 אירע המפגש. שתי טרפדות מצריות התגלו, פתחו באש והושמדו על ידי אח"י אילת (ק-40) וזוג טרפדות. ההישג שניתן היה להתברך בו גרם לאשלית כוח והערכת חסר של היכולת המצרית בזירה.
אסונות - בתקופת כהונתו של אראל פקדו את החיל שני אסונות שנזקפו לחובתו: טיבוע המשחתת אילת ב-21 באוקטובר 1967, וטביעת הצוללת דקר ב-25 בינואר 1968.
בספטמבר 1968 מסר אראל את הפיקוד על חיל הים לאברהם בוצר ופרש מתפקידו ומצה"ל.
שירות בחיל הים > במלחמת ההתשה > גלריה

מפקד חיל הים אלוף שלמה אראל במשרדו, 1966.
קבוצת דיון מפקד חיל הים 28 במאי 1967.
על סיפון טרפדת בנמל חיפה בתקופת הכוננות למלחמה.
מפקד חיל הים שלמה אראל מברך את מפקד אח"י לויתן (צ-75), זאב אלמוג (אברוצקי) בהגעת הצוללת לנמל חיפה.
מפקד חיל הים אלוף שלמה אראל עם מפקד שייטת 13 סא"ל דב שפיר בתצפית על תעלת סואץ.
מפקד חיל הים שלמה אראל במפגש עם פליקס אמיו, בונה ספינות הטילים והבעלים של קונסטרוקסיון מקאניק דה נורמאנדי, מלון דן כרמל 1967.
חבר הכנסת שמעון פרס ומפקד חיל הים, אלוף שלמה אראל, במהלך ארוחת בוקר חגיגית, אוגוסט 1967.
מפקד חיל הים אלוף שלמה אראל מארח קצין צרפתי בכיר בטרפדות פלגה 912, באילת, 1967.
אלוף שלמה אראל בהענקת ציונים לשבח לניצולי טיבוע המשחתת אילת.
תפקידים אזרחיים

בשנת 1969 יצא אראל ללימודי תואר שני במנהל עסקים באוניברסיטת קולומביה בארצות הברית.
פעילות פוליטית - בשנת 1973 היה אראל חבר בחוג לאיחוד הליכוד יחד עם מיכאל איתן, יגאל כהן-אורגד ואחרים. היה בין מקימי התנועה לחידוש פני הליכוד שפעלה להחלפת מנחם בגין, לאור טענתם שכל עוד בגין עומד בראש הליכוד היא לא תצליח להגיע לשלטון. התנועה גם דרשה איחוד מלא של מרכיבי הליכוד והקמת ממשלת צללים. בבחירות לרשויות המקומיות ב-1978 הוצב במקום ה-11 של רשימת הליכוד למועצת עיריית חיפה, לאחר שסירב להתמודד על ראשות העיר.
ספנות - משנת 1972 ניהל קווי ספנות בינלאומיים בחיפה. בשנת 1976 הקים את "איגוד חברות הספנות הישראליות" ועמד בראשו. בתקופת כהונתו ניהל מאבק נגד שביתות פראיות ויזם רפורמה מקיפה ביחסי העבודה בצי הסוחר. כמו כן ייצג את ענף הספנות במשרדי הממשלה ובוועדות הכנסת.

במהלך מלחמת יום הכיפורים גויס כיועץ למפקד חיל הים בנימין תלם. אראל אף הצטרף לספינות הטילים בעת הלחימה והתרשם מתוצאות בניין כוח ספינות סער שאותו הוביל.
מבקר מערכת הביטחון - בשנים 1984–1989 שימש מבקר מערכת הביטחון, בעת כהונתם של משה ארנס ויצחק רבין כשרי הביטחון.
חזרה לספנות - בשנת 1989 שב לכהן כמנכ"ל "איגוד חברות הספנות הישראליות" ובשנת 1999, פרש לגמלאות.
אלוף שלמה אראל (בלבוש אזרחי) מגיע לאח"י רשף לקראת יציאה להפגזת החוף הסורי. 10 אוקטובר 1973.
שלמה אראל מברך באוניה מטעם איגוד בעלי האוניות, 1998.
שרה ושלמה אראל שני ושלישי משמאל בטקס השקת אוניית קירור של החברה הימית להובלת פרי, 1972.
משמאל לימין שר הביטחון יצחק רבין מנהל משרד הביטחון דוד עברי ומבקר מערכת הביטחון שלמה אראל, 1983.
שר הביטחון יצחק רבין במרכז, משמאל אלוף שלמה אראל, מימין אלוף חיים ארז ראש אגף אפסנאות.
תחביבים

העיסוק החביב על ארל במיוחד היה הפלגה במפרשיות. רכש יאכטה קטנה והפליג איתה בין נמלי הארץ ובמזרח הים התיכון. באוקטובר 1975 השתתף בתחרות גלשני רוח וזכה לפרס ראשון
שלמה אראל זוכה בפרס הראשון מידי יוסף אלמוגי ראש העיר חיפה, בתחרות גלשני רוח, אוקטובר 1975.
משפחה ושאירים

אראל היה נשוי לשרה, ממשפחת אשרוב, לזוג נולדו בן אהוד ובת גיליה. שרה אראל נפטרה ב-12 בפברואר 2013 ונקברה בהרצליה. שלמה אראל נפטר ב-19 בנובמבר 2018 ונקבר בטקס צבאי מלא בבית העלמין קריית שאול. 

בתו, גיליה אראל, שירתה בחיל הים והייתה כתבת "מערכות ים". במלחמת ששת הימים הצטרפה לאנשי יחידה 707 לתיעוד חיפוש המוקשים במצרי טיראן. גיליה נישאה לאלי גור וילדה שני בנים ובת. היא נפרדה מבעלה ובמרץ 2000 נרצחה גיליה על ידי בן זוג שניסתה להיפרד ממנו. 

בנו אהוד אראל, למד בבית הספר לקציני ים עכו במחזור י"א והמשיך בקורס חובלים. במהלך מלחמת ששת הימים הצטרף לפלגת הטרפדות 914. הוא המשיך בתפקידי פיקוד בחיל הים עד שפרש בדרגת אל"ם. ניהל את החברה לפיתוח חוף אילת ואחר כך את החברה העירונית לפיתוח תיירות בהרצליה, בעלת מרינה הרצליה.
ספרים ומאמרים

הזרוע הימית בעדן הגרעין, 'מערכות ים' 68, אוגוסט 1964, עמ' 2.
דבר - המפקד הנכנס, 'מערכות ים' 74–75, ינואר 1966, עמ' 3.
אנטומיה של חיל, ימים עלי ימים - מערכות חיל הים, מפקדת חיל הים, ספטמבר 1974, עמ' 33.
שלמה אראל, ים סוף - שסתום בטחון, מעריב, 26 באפריל 1974
ספר אוטוביוגרפי: לפניך הים - סיפורו של ימאי, מפקד ולוחם, משרד הביטחון – ההוצאה לאור, 1998
רומן אסטרטגי בדיוני - דיפלומטיה במעמקי הים, הוצאת הד ארצי, 2000
שלמה אראל, ‏פתרונות לזירה הימית, מערכות 421-420, ספטמבר 2008
פיתוח וייצור כלי שיט בחיל הים באתר משמר המורשת הימית, 15 בפברואר 2015
מרד הגנרלים שלא היה באתר משמר המורשת הימית 24 במאי 2015
הטרפדות בים האדום באתר משמר המורשת הימית 28 במאי 2016
ראו גם

ספינות סער
מתנדבי היישוב לצי המסחרי המגויס
מתנדבי היישוב לצי המלכותי הבריטי
לקריאה נוספת

כתב מיוחד, שייטת שבה ממבצע הצלה במחנה, 27 באוגוסט 1953.
חיים הרצוג, דו"ח על ביקור אניות חיל הים הישראלי בארצות הברית, אוגדן מכתבי מבצע קולומבוס, בספרית מוזיאון ההעפלה וחיל הים.
ביאורים

↑  מימין לשמאל, עומדים: מנשה ליפשיץ, יהודה בן-צור, מנחם כהן, יחיאל שפירא, אליעזר דגן, יוסף רום. יושבים: יקותיאל נץ, אברהם תבור, אברהם בוצר, שלמה אראל, אברהם מייזל, בנימין נתיב.
↑  ליד השולחן מימין אלוף שלמה אראל בפרופיל משמאל, כשחציו מוסתר לידו רמ"ח ים אל"ם יצחק רהב. מפקד הנחתות סא"ל ברושי. במרכז סרן אלי רהב מפקד בפלגות הטרפדות. בפינה השמאלית מפקד אח"י יפו סא"ל יצחק קט. ממושקף ראש מחלקת ציוד אל"מ יעקב שפי. עם הגב ראש מחלקת כח אדם אל"מ יואב יסעור.
↑  מימין לשמאל: סא"ל משה אורן - מפקד פלגה 914, מפקד חיל הים שלמה אראל, ראש העיר חיפה אבא חושי וראש מחלקת ים - אל"מ יואב יסעור.
↑  למעלה בימין התמונה סרן אלכס טל, קצין הגשר הבכיר באח"י רשף בעת המלחמה, לימים מפקד חיל הים.